CELEX: 32019D0036
Language: et
Date: 2019-11-28 00:00:00
Title: Euroopa Keskpanga otsus (EL) 2019/2216, 28. november 2019, millega muudetakse otsust (EL) 2015/298 Euroopa Keskpanga tulu vahepealse jaotamise kohta (EKP/2019/36)

23.12.2019   
               
               
                  ET
               
               
                  Euroopa Liidu Teataja
               
               
                  L 332/183
               
            
         EUROOPA KESKPANGA OTSUS (EL) 2019/2216,
         28. november 2019,
         millega muudetakse otsust (EL) 2015/298 Euroopa Keskpanga tulu vahepealse jaotamise kohta (EKP/2019/36)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 33,
         ning arvestades järgmist:
         
                     (1)
                  
                  
                     Euroopa Keskpanga otsus (EL) 2016/2247 (EKP/2016/35) (1) sätestab finantsriskide eraldiste loomise Euroopa Keskpanga bilansis. Finantsriskide eraldistele tuleb osutada Euroopa Keskpanga otsuse (EL) 2015/298 (EKP/2014/57) (2) artiklis 3.
                  
               
                     (2)
                  
                  
                     Seetõttu tuleb otsust (EL) 2015/298 (EKP/2014/57) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Otsuse (EL) 2015/298 (EKP/2014/57) artikkel 3 asendatakse järgmisega:
            
               „Erandina artiklist 2 otsustab EKP nõukogu enne majandusaasta lõppu, kas selles artiklis osutatud tulu tuleks tervikuna või osaliselt mitte jaotada, kui tuleb tagada, et jaotatud tulu kogusumma ei ületa EKP selle aasta netotulu. EKP nõukogu teeb selle otsuse, kui ta eeldab juhatuse poolt koostatud põhjendatud prognoosi alusel, et EKP lõpetab aasta kahjumiga või et aasta puhaskasum on väiksem kui eeldatav tulu artikli 2 alusel. EKP nõukogu võib otsustada enne majandusaasta lõppu, et EKP tulu ringluses olevatelt euro pangatähtedelt vastavalt artiklile 2 eraldatakse osaliselt või tervikuna finantsriskide katmiseks.“
            
         
         
            Artikkel 2
            Jõustumine
            Käesolev otsus jõustub 31. detsembril 2019.
         
         
            Frankfurt Maini ääres, 28. november 2019
            
               
                  EKP president
               
               Christine LAGARDE
            
         
         
            (1)  Euroopa Keskpanga 3. novembri 2016. aasta otsus (EL) 2016/2247 Euroopa Keskpanga raamatupidamise aastaaruannete kohta (EKP/2016/35) (ELT L 347, 20.12.2016, lk 1).
         
            (2)  Euroopa Keskpanga 15. detsembri 2014. aasta otsus (EL) 2015/298 Euroopa Keskpanga tulu vahepealse jaotamise kohta (EKP/2014/57) (ELT L 53, 25.2.2015, lk 24).